CELEX: 32011D0412
Language: el
Date: 2011-07-12 00:00:00
Title: Απόφαση 2011/412/ΚΕΠΠΑ του Συμβουλίου, της 12ης Ιουλίου 2011 , για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού

13.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/27
            
         ΑΠΌΦΑΣΗ 2011/412/ΚΕΠΠΑ ΤΟΥ ΣΥΜΒΟΥΛΊΟΥ
   της 12ης Ιουλίου 2011
   για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 29 Οκτωβρίου 2010, το Συμβούλιο εξέδωσε την απόφαση 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού (1).
            
         
               (2)
            
            
               Στις 28 Απριλίου 2011, το Συμβούλιο Ασφαλείας των Ηνωμένων Εθνών εξέδωσε απόφαση, την ΑΣΑΗΕ 1980 (2011), με την οποία παρατάθηκαν τα μέτρα που είχαν επιβληθεί κατά της Ακτής του Ελεφαντοστού με την ΑΣΑΗΕ 1572 (2004), με την παράγραφο 5 της ΑΣΑΗΕ 1946 (2010) και με την παράγραφο 12 της ΑΣΑΗΕ 1975 (2011) ως τις 30 Απριλίου 2012 και με την οποία τροποποιήθηκαν τα περιοριστικά μέτρα για τα όπλα.
            
         
               (3)
            
            
               Επιπλέον των εξαιρέσεων στην απαγόρευση προμήθειας όπλων που προβλέπει η ΑΣΑΗΕ 1980 (2011), είναι σκόπιμο να τροποποιηθούν τα περιοριστικά μέτρα προκειμένου να εξαιρεθεί και άλλος εξοπλισμός τον οποίο συμπεριλαμβάνει αυτόνομα η Ένωση.
            
         
               (4)
            
            
               Η απόφαση 2010/656/ΚΕΠΠΑ θα πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 2 της απόφασης 2010/656/ΚΕΠΠΑ τροποποιείται ως εξής:
   
               1)
            
            
               το στοιχείο ε) αντικαθίσταται από το ακόλουθο κείμενο:
               
                           «ε)
                        
                        
                           στην πώληση, προμήθεια, μεταφορά ή εξαγωγή όπλων και συναφούς εξοπλισμού, καθώς και στην παροχή τεχνικής κατάρτισης και βοήθειας, που προορίζονται αποκλειστικά για την υποστήριξη της διαδικασίας μεταρρύθμισης του τομέα ασφαλείας της Ακτής του Ελεφαντοστού, σύμφωνα με επίσημη αίτηση της κυβέρνησης της Ακτής του Ελεφαντοστού, όπως έχει εγκριθεί εκ των προτέρων από την επιτροπή κυρώσεων·»·
                        
                     
         
               2)
            
            
               προστίθεται το ακόλουθο στοιχείο:
               
                           «ζ)
                        
                        
                           στην πώληση, προμήθεια, μεταβίβαση ή εξαγωγή εξοπλισμού δυνάμενου να χρησιμοποιηθεί για εσωτερική καταστολή και ο οποίος προορίζεται αποκλειστικά για τη στήριξη της διαδικασίας μεταρρύθμισης του τομέα ασφαλείας της Ακτής του Ελεφαντοστού, καθώς και στη χρηματοδότηση και στην παροχή χρηματοδοτικής ή τεχνικής βοήθειας και κατάρτισης σε σχέση με αυτόν τον εξοπλισμό.».
                        
                     
         Άρθρο 2
   Η παρούσα απόφαση αρχίζει να ισχύει από την ημερομηνία εκδόσεώς της.
   
      Βρυξέλλες, 12 Ιουλίου 2011.
      
         
            Για το Συμβούλιο
         
         
            Ο Πρόεδρος
         
         J. VINCENT-ROSTOWSKI
      
   
   
      (1)  ΕΕ L 285 της 30.10.2010, σ. 28.